Jim Jefferies

Jim Jefferies (s. 22. marraskuuta 1950) on skotlantilainen jalkapallovalmentaja ja entinen puolustaja. ==Ura pelaajana== Jefferies aloitti pelaajauransa edinburghilaisessa Gorgie Heartsin juniorijoukkueessa vuonna 1965. Pari vuotta myöhemmin hän siirtyi Heartsin organisaatioon, jossa pelasikin lähes koko uransa ajan. Nuoruusvuosinaan hän haki peliaikaa ja oppia lainapestien muodossa, mutta päästyään 1970-luvun alussa pelaavaan kokoonpanoon hänelle kertyi yli 300 ottelua seuran paidassa. Jim Jefferies Uran kohokohdaksi Heartsissa muodostui Skotlannin cupin loppuottelu kaudella 1975/76. Rangers FC kaatoi Jefferiesin edustaman Heartsin finaalissa 3–1. A turbulent end to otherwise tranquil and successful eight years for Jim Jefferies Jefferies jätti Heartsin vuonna 1981 ja pelasi uransa kaksi viimeistä kautta Berwick Rangersin joukkueessa. ===Meriitit pelaajana=== * Skotlannin cup **Hopeaa: 1976 ==Ura valmentajana== Valmennusuransa Jefferies aloitti piskuisessa Gala Fairydeanissa vuonna 1983. Hän valmensi Itä- Skotlannin liigassa pelannutta joukkuetta viisi vuotta, kunnes palasi Berwick Rangersiin 1988. Talousvaikeuksista huolimatta Jefferies piiskasi Berwickin loistavaan menestykseen ja kaudella 1988/89 seura voitti 21 perättäistä ottelua. Vuonna 1990 Jefferies siirtyi Berwickistä Falkirkiin, jonka hän johdatti kaudella 1990/91 ykkösdivisioonan mestariksi ja nousuun Skotlannin Valioliigaan. Seura putosi takaisin, mutta palasi kauden 1993/94 päätteeksi uudelleen pääsarjatasolle. Vuonna 1993 hän luotsasi seuran Skotlannin Challenge Cupin mestariksi. Elokuussa 1995 Jefferies palasi Heartsiin, jossa oli pelannut lähes koko uransa. Heartsissa Jefferies voitti kaudella 1997/98 Skotlannin cupin mestaruuden. Hän jätti seuran marraskuussa 2000 ja siirtyi Englannin Valioliigassa pelanneen Bradford Cityn peräsimeen. Jefferies is new Bradford manager Tavoitteena oli säilyttää Bradford pääsarjatasolla, mutta tavoite epäonnistui. Jefferies erosi tehtävistään joulukuussa 2001, kun uusi kausi ykkösdivisioonassa alkoi kehnosti. Helmikuussa 2002 Jefferies palasi valmennustehtäviin Kilmarnockin päävalmentajana. Jefferies made new Killie boss Jälleen kerran Jefferies joutui tekemään töitä kovien taloudellisten vaikeuksien alla, mutta siitä huolimatta hän onnistui luotsaamaan seuran Skotlannin liigacupin loppuotteluun kaudella 2006/07. Hän jätti tehtävänsä tammikuussa 2010 oltuaan kesästä 2006 lähtien Skotlannin Valioliigan pitkäaikaisin päävalmentaja. Kilmarnock part company with boss Jim Jefferies Helmikuun alussa 2010 pian Kilmarnockista lähtönsä jälkeen Jefferies palasi Heartsin päävalmentajaksi.Jim Jefferies replaces Csaba Laszlo as Hearts manager Jefferies johdatti Heartsin kauden 2010/11 päätteeksi Skotlannin valioliigassa kolmanneksi. Hän sai potkut elokuun alussa 2011, kun kaudesta oli pelattu vain kaksi ottelua, joista toisen Hearts oli hävinnyt ja toisen pelannut tasan. Jim Jefferies sacked as Hearts manager Maaliskuussa 2012 Jefferiesistä tuli Dunfermline Athleticin päävalmentaja.Jim Jefferies signs deal to take Dunfermline Athletic job Jefferies ei onnistunut pelastamaan seuraa putoamiselta pääsarjasta, mutta jatkoi valmentajana kaudella 2012/13. Joukkue ajautui kauden aikana talousvaikeuksiin ja pisterangaistusten myötävaikutuksella seura putosi Skotlannin 2. divisioonaan. Jefferies teki joulukuussa 2013 jatkosopimuksen seuran kanssa.Jefferies intends to bow out at the end of new contract Lopulta heikkojen tulosten vuoksi Jefferies päätti jättää tehtävänsä joulukuussa 2014. Hän ilmoitti samalla, että valmennustehtävä oli todennäköisesti hänen kolmekymmenvuotisen uransa viimeinen.Dunfermline: Jim Jefferies resigns as East End Park manager ===Meriitit valmentajana=== * Skotlannin cup: 1998 **Hopeaa: 1996 * Skotlannin liigacup **Hopeaa (2): 1997, 2007 * Skotlannin 1. divisioona (2): 1991, 1994 ==Lähteet== Luokka:Skotlantilaiset jalkapalloilijat Luokka:Skotlantilaiset jalkapallovalmentajat Luokka:Vuonna 1950 syntyneet Luokka:Elävät henkilöt